
τουριστικών λεωφορείων» και άλλες διατάξεις». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Το άρθρο 1 αντικαθίσταται ως ακολούθως: 

“Αρθρο 1 

Έργο των ειδικών τουριστικών λεωφορείων 

1. .Το μεταφορικό έργο που πραγματοποιείται, κατ' 
αποκλειστικότητα, από τα ειδικά τουριστικά λεωφορεία 
δημόσιας χρήσης, συνίσταται στη διενέργεια έκτακτων 
γραμμών και γραμμών κλειστής διαδρομής που εξυπη¬ 
ρετούν μεταφορά προσχηματισμένης ομάδας προσώπων 
και αποσκευών με κοινό προορισμό, απαγορευομένης 
της με οποιονδήποτε τρόπο εκτέλεσης συγκοινωνίας, 
ως εξής: 

α. Μεταφορά προσώπων στα πλαίσια οργάνωσης 
συνεδρίων, εκθέσεων, σεμιναρίων, αθλητικών - πολιτι¬ 
στικών - κοινωνικών εκδηλώσεων. 

β. Μεταφορά προσώπων σε οργανωμένες εκδρομές 
εντός και εκτός της χώρας. 

γ. Μεταφορά από και προς αεροδρόμια, λιμάνια, 
σιδηροδρομικούς και συνοριακούς σταθμούς. 

δ. Μεταφορά στρατιωτών από και προς τα στρατό¬ 
πεδα, εφόσον αυτά δεν εξυπηρετούνται από τακτική 
γραμμή του οικείου Κ.ΤΈ.Λ. ή ΡΟΔΑ. 

ε. Μεταφορά μετ' επιστροφής εργαζομένων στους 
τόπους εργασίας, 
στ. Μεταφορά λουσμένων. 

ζ. Μεταφορά μαθητών για πραγματοποίηση εκδρομών, 
η. Μεταφορά μαθητών από και προς τα σχολεία. 

2. α. Στην περίπτωση στ' της παρ. 1 του παρόντος 
άρθρου, κατ’ εξαίρεση τα Κ.Τ.Ε.Λ. ή ΡΟΔΑ τα οποία 
κατά την προηγούμενη, προ της ισχύος του παρόντος 
νόμου, διετία εκτελούσαν μεταφορές λουσμένων, δια¬ 
τηρούν το δικαίωμα αυτό μόνο ως προς τα συγκεκριμένα 


δρομολόγια. Η εκτέλεση νέων δρομολογίων για τη 
μεταφορά λουσμένων από τα ως άνω ή άλλα Κ.Τ.Ε.Λ. 
ή ΡΟΔΑ απαγορεύεται. 

β. Στην περίπτωση ζ' της παρ. 1 του παρόντος 
άρθρου, εκδρομές μαθητών της Δημόσιας Εκπαίδευσης 
μπορούν, καΤ εξαίρεση, να πραγματοποιούνται και από 
τα Κ.Τ.Ε.Λ. ή ΡΟΔΑ με ολική μίσθωση, όταν εκτελούνται 
χωρίς διανυκτέρευση των εκδρομέων και με αφετηρία 
το νομό της έδρας τους. 

γ. Στην περίπτωση η’ της παρ. 1 του παρόντος 
άρθρου, μεταφορά μαθητών της δημόσιας εκπαίδευσης 
από και προς τα σχολεία μπορεί να πραγματοποιείται 
και από τα Κ.Τ.Ε.Λ. ή ΡΟΔΑ. 

δ. Οι κατά τ' ανωτέρω εξαιρέσεις της παρούσας 
παραγράφου για την ανάθεση του μεταφορικού έργου 
των περιπτώσεων στ', ζ’ και η’ της παρ. 1 του παρόντος 
άρθρου, εφόσον πρόκειται για φορέα του Δημοσίου ή 
του ευρύτερου δημόσιου τομέα, σε ειδικά τουριστικά 
λεωφορεία ή σε λεωφορεία των Κ.Τ.Ε.Λ. ή ΡΟΔΑ, επι¬ 
τρέπονται μόνο μετά τη διενέργεια δημόσιου μειοδοτικού 
διαγωνισμού. 

3. Με κοινή απόφαση των Γ ενικών Γ ραμματέων του 
Υπουργείου Μεταφορών και Επικοινωνιών και του Ε.Ο.Τ. 
επιτρέπεται η μεταφορά προσώπων σε συνέδρια, σε¬ 
μινάρια, πολιτιστικές, αθλητικές και κοινωνικές εκδη¬ 
λώσεις κ.λπ. και από τα οικεία Κ.Τ.Ε.Λ. ή ΡΟΔΑ, και 
μόνο εντός του νομού ή σε όμορους νομούς και για 
δρομολόγια χωρίς διανυκτέρευση των επιβατών, ύστερα 
από γνώμη επιτροπής, αποτελουμένης από εκπρόσωπο 
του Υπουργείου Μεταφορών και Επικοινωνιών, του Υ¬ 
πουργείου Ανάπτυξης (Ε.Ο.Τ.) και από εκπρόσωπο των 
Ομοσπονδιών Κ.Τ.Ε.Λ. και Τουριστικών Λεωφορείων α- 
ντιστοίχως, που διαπιστώνει ανεπάρκεια τουριστικών 
λεωφορείων. Με όμοια απόφαση των αυτών Γενικών 
Γ ραμματέων καθορίζεται η συγκρότηση, ο τρόπος λει¬ 
τουργίας, η αναπλήρωση των μελών, καθώς και κάθε 
άλλη αναγκαία λεπτομέρεια για τη λειτουργία της προα- 
ναφερόμενης επιτροπής. 

4. Το κατά την παρ.1 μεταφορικό έργο διενεργείται 
από δημόσιας χρήσης τουριστικά λεωφορεία, για λο¬ 
γαριασμό τουριστικού γραφείου νομίμως λειτουργού- 
ντος, βάσει της κείμενης τουριστικής νομοθεσίας και 
κατόπιν ειδικής προς τούτο έγγραφης σύμβασης, της 

οποίας ο τύπος έχει αποδεικτικό και όχι συστατικό 
χαρακτήρα και η οποία είναι δυνατό να αφορά μεμο¬ 
νωμένη μεταφορά ή μεταφορές ή και μακροχρόνια 
συνεργασία. Στα πλαίσια εκτέλεσης του συμβατικού 
έργου, έναντι των επιβατών, ο μεν νομιμοποιούμενος 
προς μεταφορά επιχειρηματίας του ειδικού τουριστικού 
λεωφορείου νοείται ως προστηθείς, ο δε επιχειρηματίας 
του τουριστικού γραφείου ως ο προστήσας. 

5. Το κατά τα εδάφια δ\ ε', στ' και η' της παρ. 1 του 
παρόντος άρθρου μεταφορικό έργο είναι δυνατό να 
διενεργείται και από δημόσιας χρήσης τουριστικά λεω¬ 
φορεία που ανήκουν σε Τσυριστικές Επιχειρήσεις Οδικών 
Μεταφορών (Τ.Ε.Ο.Μ.), όπως αυτές ορίστηκαν βάσει 
της παρ. 7 του άρθρου 2 του ν. 2160/1993 (ΦΕΚ 118 
Α'), νομίμως λειτουργουσών, μόνο με ολική μίσθωση, 
απαγορευομένης της με οποιονδήποτε τρόπο εκτέλεσης 
συγκοινωνίας. 

6. Επιτρέπεται η εκ μέρους τουριστικών γραφείων 
και Τ.Ε.Ο.Μ. ολική μίσθωση τουριστικών λεωφορείων 
από άλλο γραφείο τουρισμού ή Τ.Ε.Ο.Μ.. 

7. Τα ειδικά τουριστικά λεωφορεία δημόσιας χρήσης 
δεν επιτρέπεται να εκτελούν μεταφορικό έργο που 
απαγορεύεται από διεθνείς, κυρωμένες με νόμο, συμ¬ 
βάσεις. 

8. Οι διατάξεις των παραγράφων 1, 2, 3, 4 και 5 του 
παρόντος άρθρου εξειδικεύουν το περιεχόμενο της 
παρ. 5 του άρθρου 4 του ν.δ/τος 102/1973". 

Άρθρο 2 

Το άρθρο 2 αντικαθίσταται ως ακολούθως: 

"Αρθρο 2 

Έργο των λεωφορείων των Κ.Τ.Ε.Λ. 

Τα Κ.Τ.Ε.Λ. ή ΡΟΔΑ διενεργούν κατ' αποκλειστικό¬ 
τητα το μεταφορικό έργο των τακτικών γραμμών, όπως 
αυτές ορίζονται στο ν.δ. 102/1973 (ΦΕΚ 178 Α') έναντι 
κομίστρου κατ' επιβάτη, με την επιφύλαξη των παρα¬ 
γράφων 2 και 3 του άρθρου 1 του παρόντος." 

Άρθρο 3 

Έλεγχος 

1. Σε όλες τις κατά το άρθρο 1 του παρόντος 
μεταφορές, τα τουριστικά λεωφορεία κατά την πραγ¬ 
ματοποίηση των δρομολογίων πρέπει να είναι εφοδια¬ 
σμένα με φύλλο πορείας που περιλαμβάνει τα ακόλουθα: 

α. Πλήρη επωνυμία και έδρα του τουριστικού γραφείου 
ή της Τ.Ε.Ο.Μ.. 

β. Αριθμό κυκλοφορίας του τουριστικού λεωφορείου. 

γ. Πλήρη στοιχεία ή επωνυμία και έδρα του μεταφορέα 
σε περίπτωση μίσθωσης του λεωφορείου. 

δ. Είδος μεταφοράς. 

ε. Χρονολογία και ώρα εκκίνησης, τόπο εκκίνησης 
(μόνο σε ημερήσιες μετακινήσεις), 
στ. Τόπο προορισμού. 

ζ. Συνολικό αριθμό επιβατών. 

η. Διάρκεια εκδρομής. 

2. Στις περιπτώσεις μεταφοράς προσχηματισμένης 
ομάδας που περιλαμβάνει τουλάχιστο μία διανυκτέρευση, 
πλέον των ανωτέρω, το φύλλο πορείας συνοδεύεται 
και από ονομαστικό κατάλογο των επιβατών. Ο ίδιος 
αυτός κατάλογος καταχωρείται σε ειδικό βιβλίο, που 
τηρούν υποχρεωτικά τα τουριστικά γραφεία και οι 


Τ.Ε.Ο.Μ. και του οποίου οι σελίδες θεωρούνται από 
τον Ε.Ο.Τ.. 

3. Το φύλλο πορείας και ο ονομαστικός κατάλογος 
των μεταφερομένων, όπου απαιτείται, επιδεικνύεται από 
τον οδηγό σε κάθε ζήτηση αρμόδιου προς διενέργεια 
ελέγχου οργάνου της Τροχαίας, του Ε.Ο.Τ. και του 
Υπουργείου Μεταφορών και Επικοινωνιών. 

Άρθρο 4 

1. Η παράγραφος 1 του άρθρου 4 αντικαθίσταται ως 
ακολούθως: 

"1.Έγκριση θέσης σε κυκλοφορία ειδικού τουριστικού 
λεωφορείου δημόσιας χρήσης χορηγείται με απόφαση 
Γενικού Γραμματέα Ε.Ο.Τ. σε: 

-Τουριστικά γραφεία κατά την έννοια του ν. 393/1976 
(ΦΕΚ 199 Α') 

-Τουριστικές επιχειρήσεις οδικών μεταφορών 
(Τ.Ε.Ο.Μ.) όπως αυτές ορίστηκαν, σύμφωνα με την παρ. 
7 του άρθρου 2 του ν. 2160/1993." 

2. Η παρ. 2 του άρθρου 4 αντικαθίσταται ως ακο¬ 
λούθως: 

"2. α. Η έγκριση θέσης σε κυκλοφορία ειδικού του¬ 
ριστικού λεωφορείου χορηγείται στις επιχειρήσεις της 
παρ.1 του παρόντος άρθρου, εφόσον συντρέχουν σω- 
ρευτικά οι παρακάτω προϋποθέσεις: 

- έχει χορηγηθεί το ειδικό σήμα λειτουργίας της 
επιχείρησης τουριστικού γραφείου ή Τ.Ε.Ο.Μ. από τον 
Ε.Ο.Τ., σύμφωνα με την προβλεπόμενη κατά νόμο δια¬ 
δικασία και 

- έχει υποβληθεί στον Ε.Ο.Τ. η άδεια οδικού μετα¬ 
φορέα, κατά τις διατάξεις του π.δ/τος 586/1988 (ΦΕΚ 
282 Α'). 

β. Η χορήγηση της έγκρισης προκειμένου για τουρι¬ 
στικά γραφεία επιτρέπεται υπό την προϋπόθεση ότι ο 
κύκλος εργασιών από το πραγματοποιηθέν έργο του 
συνόλου των δραστηριοτήτων τους ή επί μέρους των 
τουριστικών λεωφορείων τους έχει ανέλθει κατά το 
προηγούμενο λογιστικό έτος σε ποσό δραχμών που 
αντιστοιχεί σε 150 χιλ. ΕΟϋ, ενώ προκειμένου για 
Τ.Ε.Ο.Μ. υπό την προϋπόθεση ότι από τις μισθώσεις 
- εκμισθώσεις των τουριστικών τους λεωφορείων ο 
κύκλος εργασιών τους ανέρχεται στο ίδιο κατά τ' α¬ 
νωτέρω ποσό και για το ίδιο χρονικό διάστημα. 

γ. Τα ως άνω αποδεικνύονται με την υποβολή στον 
Ε.Ο.Τ. βεβαίωσης της οικείας Δ.Ο.Υ., στην οποία εμ- 
φαίνεται ο πραγματοποιηθείς κύκλος εργασιών, που 
αφορά αποκλειστικά τη δραστηριότητα των τουριστικών 
λεωφορείων τους ή προκειμένου περί τουριστικών γρα¬ 
φείων εναλλακτικά το σύνολο των τουριστικών τους 
πράξεων. 

δ. Με απόφαση Γενικού Γραμματέα Ε.Ο.Τ. δύναται 
ν’ αναστέλλεται επ’ αόριστον ή για ορισμένο χρονικό 
διάστημα η έγκριση θέσης σε κυκλοφορία νέων ειδικών 
τουριστικών λεωφορείων." 

Άρθρο 5 

Η παρ. 1 του άρθρου 5 αντικαθίσταται ως ακολούθως: 

"1. Η κατά το προηγούμενο άρθρο έγκριση έχει ισχύ 
ένα έτος από της έκδοσής της, εντός δε του χρονικού 
αυτού διαστήματος ο δικαιούχος οφείλει να προβεί στις 
δέουσες ενέργειες προς τη Διεύθυνση Συγκοινωνιών 
της οικείας Νομαρχίας, για την ταξινόμηση του λεω¬ 
φορείου, τη χορήγηση των πινακίδων και την έκδοση 

της άδειας κυκλοφορίας. Σε περίπτωση παρέλευσης 
ενός έτους από την έγκριση θέσης σε κυκλοφορία, 
χωρίς ο ενδιαφερόμενος να εξασφαλίσει την άδεια 
κυκλοφορίας του τουριστικού λεωφορείου, η ισχύς της 
έγκρισης παύει αυτοδικαίως. Με απόφαση Γενικού Γραμ- 
ματέα Ε.Ο.Τ. η προθεσμία θέσης του τουριστικού λεω¬ 
φορείου σε κυκλοφορία δύναται να παραταθεί για έξι 
(6) ακόμη μήνες/ 

Άρθρο 6 

Το άρθρο 6 αντικαθίσταται ως ακολούθως: 

“Άρθρο 6 

Αντικατάσταση αδειών κυκλοφορίας ειδικών 
τουριστικών λεωφορείων δημόσιας χρήσης 

1. Νέα αδεια κυκλοφορίας ειδικών τουριστικών λεω¬ 
φορείων δημόσιας χρήσης, σε αντικατάσταση της «αρ¬ 
χικής, εκδίδεται από το Υπουργείο Μεταφορών και 
Επικοινωνιών, μετά από απόφαση του Γενικού Γραμ¬ 
ματέα Ε.Ο.Τ., εφόσον υποβληθούν στον Ε.Ο.Τ. οι α- 
παιτούμενες κατά περίπτωση συμβολαιογραφικές πρά¬ 
ξεις, στις περιπτώσεις: 

α. Σύστασης νομικού προσώπου ιδιωτικού δικαίου 
οποιοσδήποτε μορφής από φυσικά πρόσωπα, εκ των 
οποίων το ένα τουλάχιστον είναι κάτοχος νόμιμης 
άδειας κυκλοφορίας ειδικού τουριστικού λεωφορείου, 
εφόσον το νομικό πρόσωπο προμηθευτεί το σήμα λει¬ 
τουργίας τουριστικού γραφείου ή Τ.Ε.Ο.Μ.. 

β. Μετατροπής της νομικής μορφής οποιοσδήποτε 
νομικού προσώπου επ' ονόματι του οποίου έχει εκδοθεί 
νομίμως άδεια κυκλοφορίας ειδικού τουριστικού λεω¬ 
φορείου, εφόσον χορηγηθεί σήμα λειτουργίας για λο¬ 
γαριασμό του νομικού προσώπου με τη νέα του μορφή. 

γ. Συγχώνευσης τουριστικών γραφείων ή γραφείου 
με μία ή περισσότερες Τ.Ε.Ο.Μ. (Τουριστικές Επιχει¬ 
ρήσεις Οδικών Μεταφορών) ή Τ.Ε.Ο.Μ. μεταξύ τους 
οποιοσδήποτε μορφής νομικών προσώπων, εφόσον κα¬ 
τείχαν νομίμως την άδεια κυκλοφορίας των ειδικών 
τουριστικών λεωφορείων τους. 

δ. Πώλησης των ειδικών τουριστικών λεωφορείων από 
και προς τουριστικά γραφεία ή Τ.Ε.Ο.Μ., λόγω παύσης 
λειτουργίας ή εξ άλλων αιτιών. 

ε. Θανάτου φυσικού προσώπου στο οποίο είχε χο¬ 
ρηγηθεί άδεια κυκλοφορίας ειδικού τουριστικού λεωφο¬ 
ρείου. 

Σε περίπτωση που οι κληρονόμοι από αμέλεια δεν 
λάβουν το σήμα λειτουργίας, η άδεια κυκλοφορίας του 
οχήματος ανακαλείται με απόφαση Γενικού Γραμματέα 
Ε.Ο.Τ., μετά την παρέλευση της προθεσμίας της παρ.1 
ή της παρ. 2 του άρθρου 1847 Α.Κ., προκειμένου περί 
κληρονόμου που είχε την τελευταία του κατοικία στην 
αλλοδαπή. 

Σε περίπτωση που οι κληρονόμοι δεν επιθυμούν ή 
δεν νομιμοποιούνται να λάβουν το ειδικό σήμα, δύνανται 
εντός διαστήματος δύο ετών από την ημερομηνία θα¬ 
νάτου να μεταβιβάσουν καθ’ οιονδήποτε νόμιμο τρόπο 
την κυριότητα των κληρονομουμένων ειδικών τουριστι¬ 
κών λεωφορείων. 

Εξαιρετικά, η άδεια κυκλοφορίας δύναται να παραμένει 
σε ισχύ, βάσει σχετικού πιστοποιητικού του Ε.Ο.Τ., για 
διάστημα ενός έτους από την ημερομηνία θανάτου, 
εφόσον υποβληθεί στην αρμόδια υπηρεσία σχετική αί¬ 
τηση του ενδιαφερομένου. Στο διάστημα αυτό απαγο¬ 


ρεύεται κάθε είδους τουριστική ή μεταφορική δραστη¬ 
ριότητα, πλην της εκμισθώσεως του τουριστικού λεω¬ 
φορείου σε τουριστικά γραφεία ή Τ.Ε.Ο.Μ.. Μετά την 
παρέλευση άπρακτης της προθεσμίας, η άδεια ανακα¬ 
λείται αυτοδικαίως. 

2. α. Για όλες τις περιπτώσεις της παρ.1 του παρόντος 
άρθρου, εκτός των περιπτώσεων του εδ. γ, και της 
πώλησης λεωφορείου από επιχείρηση που έπαυσε να 
λειτουργεί, οι ενδιαφερόμενοι (νέοι δικαιούχοι) οφείλουν 
να υποβάλουν την αίτηση στον Ε.Ο.Τ. για τη χορήγηση 
της σχετικής έγκρισης, εντός αποκλειστικής προθεσμίας 
ενός έτους από την εΥτελθούσα αλλαγή. 

β. Για την περίπτωση πώλησης λεωφορείου από 
γραφείο ή τουριστική επιχείρηση οδικών μεταφορών 
που έπαυσε να λειτουργεί, η προθεσμία ορίζεται σε 
δύο έτη από την ημερομηνία ανάκλησης του ειδικού 
σήματος λειτουργίας του γραφείου.· 

γ. Για την περίπτωση του εδ. γ' της παρ. 1, κατά 
την οποία οι κληρονόμοι έλαβαν επ' ονόματί τους το 
ειδικό σήμα λειτουργίας τουριστικού γραφείου, η προ¬ 
θεσμία ορίζεται σε ένα έτος από τη λήξη των υπό του 
άρθρου 1847 Α.Κ. οριζόμενων προθεσμιών αποποιήσεως 
της κληρονομιάς. 

δ. Οι δικαιούχοι των βάσει του παρόντος άρθρου 
χορηγούμενων εγκρίσεων υποχρεούνται εντός δύο μη¬ 
νών από τη χορήγηση της έγκρισης να λάβουν άδεια 
κυκλοφορίας επ' ονόματί τους και να καταθέσουν επι¬ 
κυρωμένο αντίγραφο αυτής στον Ε.Ο.Τ.. Σε διαφορετική 
περίπτωση ανακαλείται η άδεια κυκλοφορίας και οι 
πινακίδες του λεωφορείου, διατηρείται δε σε ισχύ μόνο 
το δικαίωμα που απορρέει από την έγκριση θέσης σε 
κυκλοφορία. Σε περίπτωση χρηματοδοτικής μίσθωσης 
η κυριότητα του τουριστικού λεωφορείου ως πράγμάτος 
μεταβιβάζεται στο φορέα χρηματοδότησης χωρίς προη¬ 
γούμενο αποχαρακτηρισμό του οχήματος ως τουριστικού 
λεωφορείου δημόσιας χρήσης. Η άδεια κυκλοφορίας 
παραμένει στο όνομα του δικαιούχου μισθωτή. 

3. α. Οι αποφάσεις του Γ ενικού Γ ραμματέα του Ε.Ο.Τ. 
περί εγκρίσεως αντικαταστάσεως των αδειών κυκλο¬ 
φορίας ειδικών τουριστικών λεωφορείων ως δημοσίας 
χρήσεως στις περιπτώσεις των παρ. 1 και 2 του πα¬ 
ρόντος άρθρου κοινοποιούνται στις οικείες Υπηρεσίες 
του Υπουργείου Μεταφορών και Επικοινωνιών ή των 
οικείων Νομαρχιών, προς έκδοση των νέων αδειών 
κυκλοφορίας αυτών. 

β. Τα στοιχεία κυκλοφορίας των αντικαθιστάμενων 
αδειών, σύμφωνα με τις παραγράφους 1 και 2 του 
παρόντος άρθρου, κοινοποιούνται στον Ε.Ο.Τ. από τις 
οικείες Υπηρεσίες του Υπουργείου Μεταφορών και Ε¬ 
πικοινωνιών ή των οικείων Νομαρχιών, εντός προθεσμίας 
τριάντα (30) ημερών από της εκδόσεώς τους, προς 
ενημέρωση του τηρούμενου στον Ε.Ο.Τ. μητρώου του¬ 
ριστικών λεωφορείων/ 

Άρθρο 7 

Η παρ. 1 του άρθρου 7 αντικαθίσταται ως ακολούθως: 

Ί. α. Σε κυκλοφορία τίθενται μόνο καινούργια του¬ 
ριστικά λεωφορεία δημόσιας χρήσης κατά τις διατάξεις 
του άρθρου 4 του παρόντος νόμου. 

β. Μεταχειρισμένα τουριστικά λεωφορεία δημόσιας 
χρήσης εσωτερικού-εξωτερικού τίθενται σε κυκλοφορία 
κατά τις διατάξεις του άρθρου 8 του παρόντος νόμου. 

γ. Τα τουριστικά λεωφορεία δημόσιας χρήσης απο- 
σύρονται της κυκλοφορίας μετά τη συμπλήρωση είκοσι 

τριών (23) ετών από την ημερομηνία της πρώτης κυ¬ 
κλοφορίας τους στην ημεδαπή ή αλλοδαπή. 

δ. Τα αποσυρόμενα της κυκλοφορίας ειδικά τουριστικά 
λεωφορεία δημόσιας χρήσης διαγράφονται των μητρώων 
των αυτοκινήτων, καθώς και του ειδικού μητρώου του 
Ε.Ο.Τ., του άρθρου 13 του παρόντος, απαγορευόμενης 
περαιτέρω της κυκλοφορίας τους ως αυτοκινήτων δη¬ 
μόσιας ή ιδιωτικής χρήσης.* 

Άρθρο 8 

Το άρθρο 8 αντικαθίσταται ως ακολούθως: 

"Άρθρο 8 

Αντικατάσταση ειδικών τουριστικών λεωφορείων 
δημοσίας χρήσεως 

1. Δικαίωμα αντικατάστασης του ειδικού τουριστικού 
λεωφορείου δημόσιας χρήσης έχουν οι ιδιοκτήτες των 
οχημάτων στο όνομα των οποίων έχει εκδοθεί η άδεια 
του λεωφορείου, στις περιπτώσεις: 

α. Λήξης της ισχύος της άδειας κυκλοφορίας λόγω 
συμπλήρωσης του ορίου ηλικίας του λεωφορείου. Στην 
περίπτωση αυτή ο ενδιαφερόμενος οφείλει να ολοκλη¬ 
ρώσει τη διαδικασία εντός έτους από την ημερομηνία 
λήξης της ισχύος της έγκρισης κατά το άρθρο 5 του 
παρόντος νόμου. 

β. Αντικατάστασης του υφιστάμενου οχήματος, εφό¬ 
σον προηγηθεί ο αποχαρακτηρισμός του ως τουριστικού 
λεωφορείου. 

2. Στις περιπτώσεις της παρ. 1 του παρόντος άρθρου, 
το υφιστάμενο ειδικό τουριστικό λεωφορείο μπορεί να 
αντικατασταθεί από: 

-καινούργιο 

-μεταχειρισμένο τουριστικής χρήσης προέλευσης ε¬ 
σωτερικού, για το οποίο έχει προηγηθεί ο αποχαρα¬ 
κτηρισμός του ως τουριστικού ή μεταχειρισμένο προέ¬ 
λευσης εξωτερικού, σύμφωνα με τα οριζόμενα στο 
π.δ.194/1991 (ΦΕΚ 75 Α*), υπό την προϋπόθεση ότι ο 
χρόνος κυκλοφορίας τους δεν έχει υπερβεί το κατά 
την παρ.1 του άρθρου 7 του παρόντος νόμου επιτρε¬ 
πόμενο όριο και εφόσον κριθεί κατάλληλο ως προς την 
ασφαλή κυκλοφορία του από τις αρμόδιες Υπηρεσίες 
του Υπουργείου Μεταφορών και Επικοινωνιών ή τις 
οικείες Νομαρχίες και κατάλληλο ως προς την εμφάνιση, 
τις προσφερόμενες υπηρεσίες και τις παρεχόμενες 
ανέσεις από τον Ε.Ο.Τ.. Η ημερομηνία της πρώτης 
κυκλοφορίας του μεταχειρισμένου λεωφορείου προέ¬ 
λευσης εξωτερικού, πιστοποιείται με έγγραφο του ε- 
ποπτεύοντος τις μεταφορές κρατικού φορέα της αντί¬ 
στοιχης χώρας. 

3. Με κοινή απόφαση των Υπουργών Ανάπτυξης και 
Μεταφορών και Επικοινωνιών καθορίζονται οι όροι, οι 
προϋποθέσεις, η διαδικασία, καθώς και κάθε αναγκαία 
λεπτομέρεια για την εφαρμογή του παρόντος άρθρου.* 

Άρθρο 9 

Το άρθρο 9 αντικαθίσταται ως ακολούθως: 

"Άρθρο 9 

Ανάκληση άδειας κυκλοφορίας ειδικών τουριστικών 
λεωφορείων δημοσίας χρήσεως 


ρείου δημοσίας χρήσης ανακαλείται οριστικά από το 
Υπουργείο Μεταφορών και Επικοινωνιών, μετά από 
απόφαση του Γενικού Γραμματέα Ε.Ο.Τ., στις ακόλου¬ 
θες περιπτώσεις: 

α. Σε περίπτωση ανάκλησης του ειδικού σήματος 
λειτουργίας τουριστικού γραφείου ή Τ.ΕΌ.Μ. ανακα¬ 
λείται και η άδεια κυκλοφορίας, η οποία δύναται να 
επαναχορηγηθεί, εφόσον ο ενδιαφερόμενος επανακτή- 
σει το ειδικό σήμα λειτουργίας για την αρχική επιχείρηση 
ή για επιχείρηση της μορφής εκ των δύο της παρ.1 
του άρθρου 4 του παρόντος, νομιμοποιουμένων προς 
εκτέλεση του μεταφορικού έργου του παρόντος νομού. 

β. Αν από την ετήσια επιθεώρηση, σύμφωνα με το 
άρθρο 7 του ν. 711/1977, το ειδικό τουριστικό λεω¬ 
φορείο κριθεί ακατάλληλο για ασφαλή κυκλοφορία. 

γ. Μόλις συμπληρωθεί το κατά τις ισχύουσες διατάξεις 
όριο ηλικίας του λεωφορείου. 

δ. Σε περίπτωση εκπλειστηριασμού. Σε κάθε περί¬ 
πτωση αναγκαστικής αφαίρεσης του λεωφορείου ως 
εμπορεύματος ο προηγούμενος κάτοχος, στο όνομα 
του οποίου είχε εγκριθεί η άδεια κυκλοφορίας του 
λεωφορείου, δύναται να ζητήσει την έγκριση αντικατά¬ 
στασης αυτού εντός έτους από την ημέρα της ανα¬ 
γκαστικής αφαίρεσης. Μετά την παρέλευση άπρακτης 
της προθεσμίας χάνεται το δικαίωμα αντικατάστασης 
του λεωφορείου. 

2. Τουριστικά γραφεία τα οποία μέχρι την έναρξη 
ισχύος του παρόντος νόμου ήταν κάτοχοι αδειών κυ¬ 
κλοφορίας ειδικών τουριστικών λεωφορείων αφαιρεθέ- 
ντων αναγκαστικώς, μπορούν να ζητήσουν την έγκριση 
αντικατάστασης αυτών εντός τριών (3) μηνών από την 
έναρξη ισχύος του παρόντος. 

3. Άδειες κυκλοφορίας τουριστικών λεωφορείων χο- 
ρηγηθείσες προ της έναρξης ισχύος του παρόντος 
νόμου παραμένουν σε ισχύ μέχρι συμπληρώσεως είκοσι 
τριών (23) ετών από την ημερομηνία πρώτης κυκλο¬ 
φορίας τους στην Ελλάδα ή από του έτους κατασκευής 
τους, εφόσον κυκλοφόρησαν το πρώτον στο εξωτερικό. 
Στην τελευταία αυτή περίπτωση θεωρούνται ως κατα- 
σκευασθέντα την 1.1 του αντίστοιχου έτους.* 

Άρθρο 10 

Το άρθρο 10 τροποποιείται ως ακολούθως: 

"Αρθρο 10 

Ασφάλιση τουριστικών λεωφορείων δημόσιας χρήσης 

4 

Τα ειδικά τουριστικά λεωφορεία δημόσιας χρήσης 
ασφαλίζονται υποχρεωτικά σε μία εκ των αναγνωρισμέ¬ 
νων στην Ελλάδα, την Ευρωπαϊκή Ένωση ή την Ευ¬ 
ρωπαϊκή Ζώνη Ελευθέρων Συναλλαγών (Ε.Ζ.Ε.Σ.) πλην 
της Ελβετίας, ασφαλιστικών εταιρειών.* 

Άρθρο 11 

Η παράγραφος 2 του άρθρου 11 τροποποιείται ως 
ακολούθως: 

*2. Με αποφάσεις του Υπουργού Δικαιοσύνης ρυθμί¬ 
ζονται τα της καταρτίσεως δημόσιου βιβλίου καταχω- 
ρίσεως του ενεχύρου, καθώς και κάθε άλλη αναγκαία 
λεπτομέρεια.* 

Άρθρο 12 


1. Η άδεια κυκλοφορίας ειδικού τουριστικού λεωφο- Το άρθρο 13 αντικαθίσταται ως ακολούθως: 

"Αρθρο 13 
Μητρώο 

Στον Ε.Ο.Τ. τηρείται ειδικό μητρώο επιχειρήσεων στο 
οποίο εμιραίνεται ο αριθμός των λεωφορείων εκάστης 
εξ αυτών που είναι εφοδιασμένα με το ειδικό σήμα του 
Ε.Ο.Τ. και νομιμοποιούνται να διενεργούν το κατά τις 
διατάξεις του άρθρου 1 του νόμου αυτού περιγραφέν 
έργο/ 

Άρθρο 13, 

Το άρθρο 15 αντικαθίσταται ως ακολούθως: 

"Αρθρο 15 

Κυρώσεις 

1. Στους παραβάτες των διατάξεων του παρόντος 
νόμου και των σε εκτέλεση αυτού κανονιστικών πράξεων 
επιβάλλονται οι ακόλουθες κυρώσεις: 

1.1. Διοικητικές: 

α) Πρόστιμο από δέκα χιλιάδες (10.000) έως διακόσιες 
χιλιάδες (200.000) δρχ., με απόφαση του καθ' ύλην 
αρμόδιου Διευθυντή του Ε.Ο.Τ.. 

β) Σε περίπτωση δεύτερης παράβασης εντός του 
ίδιου ημερολογιακού έτους, πρόστιμο από διακόσιες 
χιλιάδες (200.000) έως τετρακόσιες χιλιάδες (400.000) 
δρχ., με απόφαση του καθ’ ύλην αρμόδιου Διευθυντή 
του Ε.Ο.Τ.. 

γ) Σε περίπτωση τρίτης παράβασης εντός του ίδιου 
ημερολογιακού έτους επιβάλλεται προσωρινή αφαίρεση 
του ειδικού σήματος λειτουργίας μέχρι τριών (3) μηνών, 
με απόφαση του Γενικού Γραμματέα Ε.Ο.Τ.. 

δ) Σε περίπτωση επιβολής της κατά τ’ ανωτέρω 
εδάφιο γ’ ποινής επί δύο (2) συνεχόμενα έτη, ο Γ ενικός 
Γραμματέας του Ε.Ο.Τ. αποφασίζει την οριστική αφαί¬ 
ρεση του σήματος λειτουργίας και τη διαγραφή της 
επιχείρησης και των οχημάτων της από το μητρώο 
επιχειρήσεων, καθώς και την ανάκληση των αδειών 
κυκλοφορίας. 

ε) Σε περίπτωση εκτέλεσης του περιγραφόμενου με 
τις διατάξεις του παρόντος νόμου έργου, χωρίς το 
κατά νόμο απαιτούμενο ειδικό σήμα λειτουργίας (άρθρο 
3 του ν.2160/1993) και την αντίστοιχη καταχώριση του 
λεωφορείου στο μητρώο των επιχειρήσεων του άρθρου 
13 του παρόντος, ανακαλείται η άδεια κυκλοφορίας και 
αφαιρούνται οι κρατικές πινακίδες Δ.Χ.Τ.Λ., μετά από 
έγγραφη παραγγελία του Ε.Ο.Τ. προς την οικεία αρχή 
της Τροχαίας Κίνησης, από την οποία διενεργείται η 
αφαίρεση και φύλαξή τους. Επιστροφή των πινακίδων 
γίνεται μετά την τυχόν επαναχορήγηση του ειδικού 
τουριστικού σήματος. 

1.2. Ποινικές: 

α. Ο φορέας τουριστικού γραφείου ή της Τ.Ε.Ο.Μ., 
που χρησιμοποιεί δημόσιας χρήσης τουριστικό λεωφο¬ 
ρείο (Δ.Χ.Τ.Λ.) ιδιόκτητο ή μισθωμένο για μεταφορικό 
έργο που ανήκει αποκλειστικά στο Κ.Τ.Ε.Λ. ή ΡΟΔΑ, 
κατά παράβαση των άρθρων 1 και 3 και δη όταν υπάρχει 
διαφοροποίηση της σύνθεσης της ομάδας των αναχω- 
ρούντων και επιστρεφόντων εκδρομέων-επιβατών στην 
περίπτωση της παρ. 2 του άρθρου 3 του παρόντος 
νόμου, καθώς και ο Πρόεδρος του Κ.Τ.Ε.Λ. ή ΡΟΔΑ, 
που χρησιμοποιεί το λεωφορείο του Κ.Τ.Ε.Λ. ή ΡΟΔΑ 
για μεταφορικό έργο που ανήκει αποκλειστικά στα 
Δ.Χ.Τ.Λ., κατά παράβαση του άρθρου 2 του παρόντος 


νόμου, τιμωρείται με ποινή φυλάκισης από τριών (3) 
μηνών μέχρις ενός (1) έτους και χρηματική ποινή από 
πεντακόσιες χιλιάδες (500.000) μέχρι τρία εκατομμύρια 
(3.000.000) δρχ. 

β. Σε περίπτωση αξιόποινης συμπεριφοράς κατά το 
ανωτέρω εδάφιο α ο οδηγός του Δ.Χ.Τ.Λ. ή του λεω¬ 
φορείου του Κ.Τ.Ε.Λ. ή ΡΟΔΑ τιμωρείται με φυλάκιση 
από ένα (1) μήνα μέχρι τρεις (3) μήνες. Το δικαστήριο 
με την καταδικαστική απόφαση διατάσσει και την αφαί¬ 
ρεση της άδειας ικανότητας οδηγησης για ένα (1) μήνα. 

γ. Αν ο ιδιοκτήτης είγαι προσωπική εταιρεία ή εταιρεία 
περιορισμένης ευθύνης τιμωρείται ο διαχειριστής, αν 
είναι αφανής εταιρεία τιμωρείται ο εμφανής εταίρος, 
αν είναι ανώνυμη εταιρεία τιμωρείται ο διευθύνων ή 
εντεταλμένος σύμβουλος και αν είναι κοινοπραξία ή 
κοινωνία τιμωρείται ο διαχειριστής. 

δ. Το δικαστήριο με την καταδικαστική απόφαση δια— 
τάσσει και την αφαίρεση της άδειας κυκλοφορίας και 
των κρατικών πινακίδων του Δ.Χ.Τ.Λ. ή του λεωφορείου 
Κ.Τ.Ε.Λ. ή ΡΟΔΑ για έξι (6) μήνες. Αν το Δ.Χ.Τ.Λ. ή 
το Λεωφορείο του Κ.Τ.Ε.Λ. ή ΡΟΔΑ είναι μισθωμένο, 
διατάσσεται η αφαίρεση της άδειας κυκλοφορίας και 
των κρατικών πινακίδων για δύο (2) μήνες. Η σχετική 
απόφαση κοινοποιείται από το δικαστήριο στη Δ/νση 
Συγκοινωνιών της αρμόδιας Νομαρχίας, στην οποία 
είναι ταξινομημένο το Δ.Χ.Τ.Λ. ή το λεωφορείο του 
Κ.Τ.Ε.Λ. ή ΡΟΔΑ και καταχωρείται στο σχετικό μητρώο 
του, από το οποίο χορηγούνται αντίγραφα στον αρμόδιο 
εισαγγελέα, ύστερα από αίτησή του. 

ε. Αν η άδεια Δ.Χ.Τ.Λ. ή λεωφορείου του Κ.Τ.Ε.Λ η 
ΡΟΔΑ έχει αφαιρεθεί με δικαστική απόφαση μία φορά 
για την ίδια αιτία, το δικαστήριο διατάσσει την αφαίρεση 
της άδειας κυκλοφορίας και των κρατικών πινακίδων 
από έξι (6) μήνες μέχρι ένα (1) έτος, των δε μισθωμένων 
από τρεις (3) μέχρι έξι (6) μήνες. Αν η άδεια κυκλοφορίας 
ή οι κρατικές πινακίδες έχουν αφαιρεθεί με δικαστική 
απόφαση δύο ( φορές για την ίδια αιτία, το δικαστήριο 
διατάσσει την αφαίρεση της άδειας κυκλοφορίας και 
των κρατικών πινακίδων για δύο (2) χρόνια, των δε 
μισθωμένων για ένα (1) χρόνο. Η αφαίρεση της άδειας 
και των κρατικών πινακίδων κατά τις διατάξεις της 
παρούσας και της προηγούμενης παραγράφου δεν ε¬ 
πιφέρει τις συνέπειες των διατάξεων του άρθρου 27 
του ν.δ/τος 102/1973 “περί ανακλήσεως της άδειας 
κυκλοφορίας του λεωφορείου του Κ.Τ.Ε.Λ/. 

στ. Η αφαίρεση και φύλαξη των αδειών κυκλοφορίας 
και των κρατικών πινακίδων ενεργείται από την οικεία 
Αρχή της Τροχαίας Κίνησης. 

2. Τα πρόστιμα της παρ. 1.1 του παρόντος άρθρου 
επιβάλλονται υπέρ του Ε.Ο.Τ., και εισπράττονται σύμ¬ 
φωνα με τις διατάξεις περί Κ.Ε.Δ.Ε., όπως εκάστοτε 
ισχύουν (ν.δ. 356/1974, ΦΕΚ 90 Α'). 

3α. Προ της επιβολής των στα εδάφια α', β', γ , δ' 
και ε' της παρ. 1.1 του παρόντος άρθρου διοικητικών 
κυρώσεων , ο υπόχρεος καλείται επί αποδείξει να δώσει 
εξηγήσεις και σχετικές διευκρινίσεις μέσα σε δεκαπέντε 
(15) ημέρες από την παραλαβή της σχετικής κλήσης. 
Σε περίπτωση άπρακτης παρέλευσης της ως άνω προ¬ 
θεσμίας, ο εγκαλούμενος κρίνεται με βάση τα στοιχεία 
που βρίσκονται στη διάθεση του Ε.Ο.Τ.. 

β. Κατά των πράξεων επιβολής οποιοσδήποτε διοι¬ 
κητικής κύρωσης της παρ. 1.1 του παρόντος άρθρου, 
επιτρέπεται εντός προθεσμίας ενός (1) μηνός προσφυγή 
ενώπιον πενταμελούς Επιτροπής, τα μέλη της οποίας 

ορίζονται μετά των αναπληρωτών τους με απόφαση 
του εποπτεύοντος τον Ε.Ο.Τ. Υπουργού και η οποία 
συγκαλείται υποχρεωτικά ανά τρίμηνο και αποφαίνεται 
επί των ενστάσεων που έχουν υποβληθεί. Η Επιτροπή 
αποτελείται από το Γενικό Γραμματέα του Ε.Ο.Τ. ως 
πρόεδρο, ένα δικαστικό λειτουργό με βαθμό τουλάχιστον 
πρωτόδικη, έναν υπάλληλο του Υπουργείου Μεταφορών 
και Επικοινωνιών, έναν εκπρόσωπο του Συνδέσμου των 
εν Ελλάδι Τουριστικών και Ταξειδιωτικών Γραφείων και 
έναν εκπρόσωπο της πλέον αντιπροσωπευτικής οργά¬ 
νωσης των τουριστικών λεωφορείων. Η Επιτροπή α- 
ποφαίνεται οριστικά επί του συνόλου των υποβαλλό¬ 
μενων ενστάσεων. Η υποβολή της ένστασης αναστέλλει 
την εκτέλεση της επιβληθείσας ποινής, μέχρι της εκ- 
δόσεως της σχετικής απόφασης της Επιτροπής. 

4. Τα διοικητικά πρόστιμα που προβλέπονται στον 
παρόντα νόμο δύναται να αναπροσαρμόζονται με από¬ 
φαση του Υπουργού Ανάπτυξης, μετά από πρόταση 
του Γενικού Γραμματέα Ε.Ο.Τ., που δημοσιεύεται στην 
Εφημερίδα της Κυβερνήσεως.' 

Άρθρο 14 

Μεταβατικές διατάξεις 

1. Όσοι για οποιονδήποτε λόγο απώλεσαν τις ορι¬ 
ζόμενες στις παρ. 2 και 3 του άρθρου 6 του ν. 711/1977, 
όπως αντικαταστάθηκαν με το άρθρο 20 του ν. 1437/1984 
(ΦΕΚ 59 Α'), προθεσμίες υποβολής στον Ε.Ο.Τ. αιτήσεων 
για την αντικατάσταση της άδειας κυκλοφορίας ειδικού 
τουριστικού λεωφορείου δημόσιας χρήσης, δύνανται, με 
την επιφύλαξη της παρ.1 του άρθρου 6 του παρόντος 
νόμου, μέσα σε προθεσμία τριών (3) μηνών από τη 
δημοσίευσή του, να υποβάλουν αίτηση στον Ε.Ο.Τ. για 
αντικατάσταση της άδειας κυκλοφορίας στο όνομά τους. 

2. Όπου στον παρόντα νόμο διατηρούνται σε ισχύ 
διατάξεις του τροποποιούμενου νόμου 711/1977, στις 
οποίες αναφέρεται ως καθ' ύλην αρμόδιος ο Υπουργός 
Προεδρίας της Κυβέρνησης, νοείται εφεξής ο Υπουργός 
Ανάπτυξης. 

Άρθρο 15 

Κσταργούμενες διατάξεις 

Από την έναρξη ισχύος του παρόντος καταργούνται 
οι διατάξεις: 

- Του άρθρου 3, των άρθρων 12, 16, 17 και ί 8 του 

ν. 711/1977. 

- Των άρθρων 20, 21 και 22 του ν. 1437/1984. 

- Του π.δ/τος 319/1985 (ΦΕΚ 115 Α') 

- Κάθε άλλη γενική ή ειδική διάταξη, που αναφέρεται 
σε θέματα, που ρυθμίζονται από τα άρθρα 1 και 2 του 
παρόντος νόμου και αφορά στο μεταφορικό έργο των 
ειδικών τουριστικών λεωφορείων και των Κ.Τ.Ε.Λ.. 

Άρθρο 16 

1. Η εφαρμογή των διατάξεων των παρ. 1 και 2 του 
άρθρου 1 του ν. 1433/1984 (ΦΕΚ 51 Α') επεκτείνεται 
σε όλους τους φορείς του δημόσιου τομέα που δρα¬ 
στηριοποιούνται στους τομείς ύδατος, ενέργειας, με¬ 
ταφορών και τηλεπικοινωνιών. 

2. Ο προγραμματισμός και η σύναψη των προγραμ¬ 
ματικών συμφωνιών και των σε υλοποίηση αυτών συμ¬ 
βάσεων, οι οποίες προβλέπονται στην παρ. 1 του 


άρθρου 1 του ν. 1433/1984, πραγματοποιούνται από 
τους παραπάνω φορείς με απόφαση του συλλογικού 
οργάνου διοίκησής τους (διοικητικού συμβουλίου κ.λπ.) 
και κατά παρέκκλιση των διατάξεων του ν. 2286/1995 
(ΦΕΚ 19 Α') και των λοιπών κείμενων για τη διενέργεια 
των προμηθειών τους διατάξεων. 

3. Η παρ. 2 του άρθρου 1 του ν. 1433/1984 αντικα¬ 
θίσταται ως εξής: 

'2. Οι πιο πάνω προγραμματικές συμφωνίες και συμ¬ 
βάσεις υπόκεινται στην τελική έγκριση του εποπτεύο¬ 
ντος Υπουργού, ύστερα από γνωμοδότηση της Επι¬ 
τροπής Πολιτικής και Προγραμματισμού Προμηθειών/ 

Άρθρο 17 

1. Η με αριθ. Β.2671/482/29.1.1988 κοινή απόφαση 
των Υπουργών Περιβάλλοντος, Χωροταξίας και Δημό¬ 
σιων Έργων και Βιομηχανίας, Ενέργειας και Τεχνολογίας 
(ΦΕΚ 100 Β'), με την οποία καθορίστηκαν τα όρια 
“Βιομηχανικής Περιοχής Αττικής Β'" στη θέση “Σχιστό* 
του Δήμου Περάματος, με σκοπό τη μετεγκατάσταση 
σ’ αυτή χυτηρίων και συναφών δραστηριοτήτων για 
λόγους δημοσίου συμφέροντος, αλλά και προστασίας 
περιβάλλοντος, κατά το μέρος που συμπεριέλαβε και 
εκτάσεις χαρακτηριζόμενες ως δάση, δασικές εκτάσεις 
ή αναδασωτέες, θεωρείται ως έγκυρη και ισχυρή πράξη, 
που παράγει έννσμα αποτελέσματα και ως προς τις 
εκτάσεις αυτές. Η σχετική πράξη κήρυξης των εκτάσεων 
αυτών ως αναδασωτέων παύει να ισχύει όσον αφορά 
μόνο τις εκτάσεις αυτές. 

2. Όσες από τις παραπάνω εκτάσεις ανήκουν στο 
Δημόσιο παραχωρούνται κατά κυριότητα και άνευ α¬ 
νταλλάγματος στην Ε.Τ.Β.Α. Α.Ε., προκειμένου, * μετά 
την οργάνωσή τους σε Βιομηχανική Περιοχή, να χρη¬ 
σιμοποιηθούν για την εγκατάσταση και μετεγκατάσταση 
μονάδων του ναυπηγοεπισκευαστικού κλάδου ή μετε¬ 
γκατάσταση χυτηρίων και συναφών δραστηριοτήτων. Η 
παραχώρηση συντελείται με απόφαση του Υπουργού 
Γεωργίας, η οποία εκδίδεται μέσα σε ένα (1) μήνα από 
τη δημοσίευση του παρόντος νόμου και μεταγράφεται 
στο αρμόδιο Υποθηκοφυλακείο. Το Δημόσιο δεν ευθύ- 
νεται για τυχόν δικαστική διεκδίκηση τρίτων επί των 
παραχωρούμενων εκτάσεων. 

3. Η εγκατάσταση και μετεγκατάσταση των ανωτέρω 
δραστηριοτήτων εντός της ΒΙ.ΠΕ. επιτρέπεται κατ' ε¬ 
ξαίρεση των διατάξεων του π.δ/τος 84/1984, οι δε 
σχετικοί όροι και προϋποθέσεις θα καθοριστούν από 
τον κανονισμό λειτουργίας της ΒΙ.ΠΕ., που θα εκδοθεί 
με απόφαση των Υπουργών Περιβάλλοντος, Χωροταξίας 
και Δημόσιων Έργων και Ανάπτυξης. 

4. Το όριο του εγκεκριμένου πολεοδομικού σχεδίου 
της εν λόγω ΒΙ.ΠΕ. μπορεί να απέχει από κοιμητήριο 
50 μέτρα αντί των 250 μέτρων που προβλέπονται από 
το π.δ. 1128/1980 (ΦΕΚ 284 Α'). 

' Άρθρο 18 

1. Η παράγραφος 4 του άρθρου 13 του ν. 2367/1995 
(ΦΕΚ 261 Α’) αντικαθίσταται ως εξής: 

'4. Επιτρέπεται η μετάταξη των εργαζομένων στην 
εταιρία ΕΛΛΗΝΙΚΑ ΝΑΥΠΗΓΕΙΑ Α.Ε. “, οι οποίοι υπέ¬ 
βαλαν αίτηση μετάταξης μέχρι την 30.4.1996, σε όλες 
τις υπηρεσίες και νομικά πρόσωπα των περιπτώσεων 
α’ έως και στ' της παρ. 1 του άρθρου 14 του ν. 
2190/1994. Η μετάταξη διενεργείται κατά παρέκκλιση 

των διατάξεων του άρθρου 9 του ν. 2266/1994 (ΦΕΚ 
218 Α') και δεν επιτρέπεται για οσους πληρούν τις 
προϋποθέσεις υπαγωγής τους στις ρυθμίσεις της πα¬ 
ραγράφου 5 του παρόντος άρθρου και σε όσους κρί- 
νονται απαραίτητοι από τη διοίκηση της εταιρίας για 
την ορθολογική οργάνωση και λειτουργία της. 

Η μετάταξη των παραπάνω εργαζομένων διενεργείται 
με κοινή απόφαση του Υπουργού Εσωτερικών. Δημόσιας 
Διοίκησης και Αποκέντρωσης και του εποπτεύοντος την 
οικεία υπηρεσία, επιχείρηση, οργανισμό ή νομικό πρό¬ 
σωπο Υπουργού με την ίδια σχέση εργασίας, σε κλάδο 
ή ειδικότητα της εκπαιδευτικής βαθμίδας που ανήκει ο 
μετατασσόμενος. Οι μετατάξεις μπορεί να γίνονται σε 
ειδικότητα συναφών τυπικών προσόντων της ίδιας εκ¬ 
παιδευτικής βαθμίδας σε κενές οργανικές θέσεις ή, 
εφόσον δεν υπάρχουν τέτοιες, σε προσωποπαγείς θέ¬ 
σεις, που συνιστώνται με την περί μετατάξεως πράξη 
και καταργούνται αυτοδίκαια με την κατά οποιονδήποτε 
τρόπο αποχώρηση του μετατασσόμενου. 

Οι μετατασσόμενοι κατατάσσονται σε βαθμό ανάλογο 
με τα προσόντα τους και το χρόνο προϋπηρεσίας τους 
που έχει αναγνωρισθεί από την εταιρία και σύμφωνα 
με τα τυπικά προσόντα του κλάδου στον οποίο μετα¬ 
τάσσονται και σε μισθολογικά κλιμάκια της οικείας κα¬ 
τηγορίας ανάλογα με το συνολικό χρόνο υπηρεσίας 
τους. Τυχόν επιπλέον τακτικές αποδοχές διατηρούνται 
ως προσωπική διαφορά, η οποία μειώνεται με τη χο- 
ρήγηση του επόμενου μισθολογικού κλιμακίου ή επιδό¬ 
ματος χρόνου υπηρεσίας μέχρι την εξαφάνισή της. Ο 
συνολικός χρόνος υπηρεσίας του μετατασσομένου που 
έχει αναγνωρισθεί από την εταιρεία θεωρείται ως πραγ¬ 
ματική υπηρεσία για θέματα υπηρεσιακής του κατάστα¬ 
σης. Κάθε λεπτομέρεια εφαρμογής της παρούσας πα¬ 
ραγράφου ρυθμίζεται με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Ανάπτυξης." 

2. Οι παραπάνω αιτήσεις μετάταξης ικανοποιούνται 
κατά προτεραιότητα το αργότερο μέχρι 28.2.1997. 

Άρθρο 19 

1. Για τη στέγαση υπηρεσιών της Βουλής επιτρέπεται, 
κατά παρέκκλιση από κάθε γενική ή ειδική διάταξη, η 
απευθείας αγορά από τη Βουλή των Ελλήνων, νομίμως 
εκπροσωπούμενη από τον Πρόεδρό της, για λογαριασμό 
του Ελληνικού Δημοσίου, αυφοτέρων ή ενός των πα¬ 
ρακάτω ακινήτων ιδιοκτησίας της Εθνικής Τράπεζας 
της Ελλά >ς στην Αθήνα: α) του επί της Λεωφόρου 
Αμαλίας 22-24 πολυορόφου ημιτελούς κτιρίου, β) του 
επί της οδού Φιλελλήνων 23 παλαιού ημιτετραορόφου 
κτιρίου, με τίμημα και λοιπούς όρους που θα καθοριστούν 
στο ή τα συμβόλαια αγοράς. 

2. Για το χρόνο που θα απαιτήσει η αποπεράτωση 
των εργασιών σε ένα ή και τα δύο παραπάνω κτίρια, 
μπορεί ο Πρόεδρος της Βουλής, κατά παρέκκλιση των 
κειμένων διατάξεων, να προβεί απευθείας στη μίσθωση 
χώρων εγγύς του Βουλευτηρίου για τη στέγαση υπη¬ 
ρεσιών της Βουλής. 

3. Οι δαπάνες αγοράς, μίσθωσης, αποπεράτωσης ή 
ανακαίνισης των παραπάνω κτιρίων ή χώρων θα βαρύ¬ 
νουν τον Προϋπολογισμό της Βουλής. 

Άρθρο 20 

1. Επιβάλλεται Τέλος Ανάπτυξης Βιομηχανικών Πε¬ 


ριοχών Παραγωγής Ρεύματος από τους θερμικούς λι- 
γνιτικούς σταθμούς των Νομών Φλώρινας, Κοζάνης και 
Αρκαδίας, ποσοστού 0,4% επί του κύκλου εργασιών της 
Δημόσιας Επιχείρησης Ηλεκτρισμού. Τα κονδύλια που 
θα προκύψουν από την επιβολή του παραπάνω τέλους 
θα χρησιμοποιηθούν για τη χρηματοδότηση συγκεκρι¬ 
μένων έργων υποδομής, ανάπτυξης και προστασίας 
περιβάλλοντος των Νομών Φλώρινας, Κοζάνης και Αρ¬ 
καδίας. 

2. Τα ως άνω κονδύλια θα κατατίθενται σε Ειδικό 
Λογαριασμό που θα τηρείται από τη Δ.Ε.Η.. Με απόφαση 
του Υπουργού Ανάπτυξης καθορίζονται τα όργανα δια¬ 
χείρισης, ο τρόπος ανάληψης και διάθεσης των κον- 
δυλίων του παραπάνω Ειδικού Λογαριασμού και κάθε 
άλλη αναγκαία λεπτομέρεια για τη λειτουργία του Λο¬ 
γαριασμού αυτού. 

3. Επίσης με απόφαση του Υπουργού Ανάπτυξης 
συγκροτείται επιτροπή από εκπροσώπους της τοπικής 
αυτοδιοίκησης, των τοπικών περιφερειακών αρχών των 
Νομών Φλώρινας, Κοζάνης και Αρκαδίας, της Δ.Ε.Η. 
και των Υπουργείων Ανάπτυξης και Περιβάλλοντος 
Χωροταξίας και Δημόσιων Έργων, έργο της οποίας θα 
είναι η κατανομή των ως άνω κονδυλίων που θα γίνεται 
αναλογικά, σύμφωνα με την παραγωγή της ηλεκτρικής 
ενέργειας από τους θερμικούς λιγνιτικούς σταθμούς 
που λειτουργούν στους Νομούς Κοζάνης, Φλώρινας και 
Αρκαδίας. 

Άρθρο 21 

1. Συμβάσεις εργασίας ιδιωτικού δικαίου ορισμένου 
χρόνου προσωπικού που είχε προσληφθεί στο Ψυχια¬ 
τρικό Νοσοκομείο Αττικής, στο Ψυχιατρικό Νοσοκομείο 
Θεσσαλονίκης, στο Παιδοψυχιατρικό Νοσοκομείο Αττι¬ 
κής και στο Κρατικό Θεραπευτήριο - Κέντρο Υγείας 
Λέρου, σύμφωνα με τις υπ' αριθμ. 25/9.2.94, 74/16.3.94, 
39/23.1.95, 406/2.11.95, 330/95, 334/11.9.95, 413/ 
2.11.95 και 12/46.2.96 πράξεις του Υπουργικού Συμ¬ 
βουλίου, οι οποίες έληξαν και το προσωπικό εξακολουθεί 
να προσφέρει υπηρεσία στα αναφερόμενα Νοσοκομεία 
ή με τη λήξη των συμβάσεων υποχρεώθηκε σε απο¬ 
χώρηση, μετατρέπονται από τη δημοσίευση του παρό¬ 
ντος νόμου αυτοδίκαια σε συμβάσεις εργασίας ιδιωτικού 
δικαίου αορίστου χρόνου. 

Για το χρονικό διάστημα από τη λήξη μέχρι την κατά 
τα ανωτέρω μετατροπή τους, οι συμβάσεις εργασίας 
ιδιωτικού δικαίου ορισμένου χρόνου του παραπάνω προ¬ 
σωπικού, θεωρούνται παραταθείσες κατά παρέκκλιση 
των διατάξεων που καθορίζουν την ανώτατη διάρκεια 
των συμβάσεων ή παρατάσεών τους. 

Το προσωπικό της παραγράφου αυτής κατατάσσεται 
σε θέσεις ειδικότητας αντίστοιχης των τυπικών τους 
προσόντων ή ειδικότητας που καθορίζεται με την πράξη 
κατάταξης σε θέσεις που συνιστώνται αυτοδίκαια με 
την ίδια πράξη. Οι συνιστώμενες θέσεις είναι προσω¬ 
ποπαγείς και καταργούνται με την αποχώρηση από την 
υπηρεσία, καθ’ οιονδήποτε τρόπο, των υπαλλήλων αυ¬ 
τών. 

2. Η προθεσμία για την έκδοση της κοινής υπουργικής 
απόφασης, που προβλέπεται από την παρ. 1 του άρθρου 
6 του ν. 2256/1994, παρατείνεται μέχρι 15.3.1998. 

3. Η περίπτωση ιε’ της παρ. 2 του άρθρου 14 του ν. 
2190/1994, που προστέθηκε με το άρθρο 6 παρ. 2 του 
ν. 2256/1994 και αντικαταστάθηκε με το άρθρο 17 παρ. 

4 του ν. 2335/1995 αντικαθίσταται ως εξής: 

«ιε. Το προσωπικό του Οργανισμού Κατά των Ναρκωτικών 
(Ο.ΚΑ.ΝΑ.), το προσωπικό του Κέντρου Ελέγχου Ειδικών Λοι¬ 
μώξεων (Κ.Ε.Ε.Λ.), το προσωπικό του Κέντρου θεραπείας 
Εξαρτημένων Ατόμων (ΚΕ.Θ.Ε.Α.) και το προσωπικό που 
απασχολείται στο Ψυχιατρικό Νοσοκομείο Αττικής και στο 
Ψυχιατρικό Νοσοκομείο Θεσσαλονίκης για τα προγράμματα 
απεξάρτησης από τα ναρκωτικά». 

Άρθρο 22 
Έναρξη ισχύος 

Η ισχύς του παρόντος άρχεται από τη δημοσίευσή του στην 
Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 


Αθήνα, 19 Δεκεμβρίου 1996 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΕΘΝΙΚΗΣ ΟΙΚΟΝΟΜΙΑΣ, 

ΔΗΜΟΣΙΑΣ Δ/ΣΗΣ & ΑΠΟΚ/ΣΗΣ ΚΑΙ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑ ΝΤΩΝ ΙΟΥ 


ΑΛΕΞ. ΠΑΠΑΔΟΠΟΥΛΟΣ 

ΑΝΑΠΤΥΞΗΣ 

ΒΑΣΩ ΠΑΠΑΝΔΡΕΟΥ 

ΓΈΩΡΠΑΣ 

ΣΤΕΦ. ΤΖΟΥΜΑΚΑΣ 

ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ. ΓΕΙΤΟΝΑΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΡΩΜΑΙΟΣ 


ΠΕΡ/ΝΤΟΣ, ΧΩΡ/ΞΙΑΣ & ΔΗΜ.ΕΡΓΩΝ 

ΚΩΝ. ΛΑΛΙΩΤΗΣ 

ΕΡΓΑΣΙΑΣ & ΚΟΙΝ/ΚΩΝ ΑΣΦ/ΣΕΩΝ 

ΜΪΛΤ. ΠΑΠΑΪΩΑΝΝΟΥ 

ΔΙΚΑΙΟΣΥΝΗΣ 

ΕΥΑΓ ΓΙΑΝ ΝΟΠΟΥΛΟΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΧΑΡ. ΚΑΣΤΑΝΙΔΗΣ 


θεωρήθηκε και τέθηκε η Μεγάλη Σφραγίδα του Κράτους 
Αθήνα, 19 Δεκεμβρίου 1996 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΑΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



